EkBass/fiwiki-20250220-pages-articles huggingface dataset:
Viha

Viha on voimakas pahansuopuus, suuttumus, raivo, vastenmielisyys tai muu senkaltainen tunne jotain asiaa tai henkilöä kohtaan. Ihminen tuntee vihaa, kun hänen rauhaansa, vapauttaan tai itsetunnolle tärkeitä arvoja loukataan tai uhataan. Viha ja suuttumus ovat kuitenkin eri asioita, koska suuttuessaan ihminen ei välttämättä tunne vihaa. Aggressiivinen käytöskään ei aina ole vihaa, mutta aggressiiviset tunteet voivat kehittyä vihaksi. Kristillisessä maailmankatsomuksessa vihamielisyys on perinteisesti nähty yhdeksi seitsemästä kuolemansynnistä. Viha vallassa eläminen on kuluttavaa. Sen valtaan joutumisen voi välttää, jos säilyttää kyvyn puolustaa itseään ja arvojaan. Keinoina ovat kyky sanoa “ei”, riippumattomuus, itsenäisyys ja niin sanottu terve aggressio. Viha voi perustua vihan kohteen pelkoon tai aiempiin kielteisiin kokemuksiin kohteesta tai jostakin siihen yhteydessä olevaan. Monesti vihaa kuvaillaan rakkauden tai ystävyyden vastakohdaksi, mutta rakkauden vastakohtana pidetään usein paremmin välinpitämättömyyttä, sillä vihan vallassa olevat voivat olla hyvinkin tiiviissä suhteessa toisiinsa. Välinpitämättömyys taas ei kosketa millään tavalla. Viha syntyy aina yksilön kokemasta subjektiivisesta epäoikeudenmukaisuuden tunteesta. Jos alistumme pakon tai kuvitellun pakon edessä, petymme myös itseemme. Tämän vihan purkaminen edelleen heikompiin voi edelleen lisätä vihaa itseä kohtaan. Itsensä vihaaminen on kuitenkin kuluttavaa, joten ihminen on taipuvainen vihaamaan omia heikkouksiaan muissa ihmisissä (vihan projektio). Myös kateus voi kehittyä vihaksi, jos kadehdimme esimerkiksi etuoikeutettuja ihmisiä tai niitä, jotka kykenevät nauttimaan meille kielletyistä iloista (moralismi). Vihan inhimillisyys havainnollistuu, kun ajatellaan vihaa omia läheisiä ja rakkaita kohtaan. Tämä johtuu ristiriidasta vapauden ja läheisyyden tarpeiden välillä. Tällainenkin viha usein projisoidaan esimerkiksi yli-innokkaaseen palvelualttiuteen tai ylisuojeluun. Vihan ja tyytymättömyyden voima voi ajaa ihmistä myös loputtomiin ponnisteluihin itsensä kehittämisessä. Yhteiskunnassa taas sorrettujen viha sortajia kohtaan voi johtaa asioiden korjaantumiseen. Nämä edellyttävät, että ihminen ja ihmisryhmä ymmärtää vihansa eli tiedostaa sen. Viharikoksiksi kutsutaan joihinkin ihmisryhmiin, yleensä etnisiin ryhmiin kohdistuvan vihan ilmauksia, yrityksiä luoda vihaa muissa, ja tekoja, jotka on tehty tällaisen vihan vallassa. Suomen rikoslaissa nämä ovat rangaistuksen koventamisperusteita. ==Lähteet== == Aiheesta muualla == Luokka:Tunteet Luokka:Seulonnan keskeiset artikkelit
Himo (täsmennyssivu)

Himo voi tarkoittaa ainakin seuraavia: * himo, kiihkeä halu saada jotakin * Himo, kylä Kiteellä * Himo, suomalainen 1980-luvun rock-yhtye * Himo (Crave), J. R. Wardin kirjoittama romaani * Himo, elokuvan Citizen Kane toinen nimitys * Himo (Flesh and the Devil), Clarence Brownin ohjaama elokuva vuodelta 1926 * Himo (Heat), Paul Morrisseyn ohjaaman ja Andy Warholin tuottaman elokuvatrilogian kolmas osa vuodelta 1972.
Impi

Impi voi tarkoittaa seuraavia: * impi, neitsyt * Impi, suomalainen naisen etunimi *Impi, muinaissuomalainen rakkauden ja seksuaalisuuden jumalatar *impi, zulujen sotajoukko
Kartussi

Kartussi on muinaisessa Egyptissä käytetty kehämäinen hieroglyfimerkki, joka osoitti sen pitävän sisällään kuninkaallisen nimen. Muinaisegyptiksi kartussin nimi on šnw (shenu), joka esittää pidennettyä, suojelevana symbolina käytettyä shen-kehää. Alun perin kartussimerkin uskotaan kuvaavan köysipunosta. Faaraoiden nimet oli tapana kirjoittaa kartussin sisään. Sen uskottiin suojelevan faaraon nimeä pahoilta voimilta. Hieroglyfinä kartussia käytettiin kirjaimellisesti esittämään muinaisen egyptin sanaa "nimi" (rn). Hieroglyfi on Gardinerin listassa numero V10. Napoleonin johtaman retkikunnan sotilaiden mielestä shenu-merkki muistutti heidän aseissaan käyttämiään patruunoita, joten he kutsuivat sitä ranskankielisellä sanalla cartouche, joka tarkoittaa patruunaa. Kartussimerkeillä oli merkittävä osa hieroglyfien tulkitsemisessa. Joseph de Guines päätteli jo 1700-luvulla, että kartussit merkitsivät hallitsijoiden nimeä.Adkins 2000, s. 60–62. Tätä päätelmää hyödyntäen varhaiset egyptologit, kuten Thomas Young ja Jean-François Champollion pyrkivät tulkitsemaan Rosettan kivessä esiintyviä nimiä. Champollion onnistui ensimmäisenä lukemaan Ptolemaioksen ja Kleopatran nimet. ==Lähteet== * Luokka:Muinainen Egypti Luokka:Kirjoituksen historia
Dili

Dili (joskus myös Díli, Dilli tai Dilly) on Itä-Timorin pääkaupunki. Se sijaitsee Timorin saaren pohjoisrannalla. Dili on Itä-Timorin pääsatama ja talouselämän keskus. Dilissa oli noin 192 000 asukasta vuonna 2010. Väkiluku kasvaa nopeasti, vuoden 2004 väkiluku oli 151 000. Vuonna 2022 Dilin väkiluku oli jo noin 324 000. == Ilmasto == Dilissä vallitsee trooppinen ilmasto. Keskimääräinen ylin lämpötila on ympäri vuoden 29–30 °C, yön alin vaihtelee 18 °C ja 21 °C välillä. Sadetta saadaan eniten joulu-, tammi- ja helmikuussa, vähiten elo- ja syyskuussa. El Niño muuttaa eniten kuivan kauden sademääriä. Itä-Timor on trooppisten hirmumyrskyjen aluetta. Diliin osuu keskimäärin kahdeksan trooppista syklonia kymmenen vuoden jaksolla, yleensä marraskuusta huhtikuuhun kestävän sadekauden aikana. == Historia == Portugalilaiset asuttivat Dilin noin 1520 ja tekivät siitä Portugalin Timorin pääkaupungin vuonna 1596. Toisen maailmansodan aikana Dili oli japanilaisten miehittämä. Itä-Timor julistautui itsenäiseksi Portugalista 28. marraskuuta 1975, mutta yhdeksän päivää myöhemmin (7. joulukuuta) Indonesian joukot miehittivät Dilin. 17. heinäkuuta 1976 Indonesia liitti Itä-Timorin itseensä, alueen nimeksi tuli Timor Timur ja Dilistä sen pääkaupunki. Sisällissota puhkesi itsenäisyystaistelijoiden ja Indonesian armeijan välillä ja kymmeniätuhansia siviilejä tapettiin. Vuoteen 1989 asti ulkomaalaisilla tai indonesialaisilla siviileillä ei ollut asiaa alueelle. Vuoden 1991 Dilin verilöyly toi Itä- Timorin itsenäisyysliikkeen maailman ja median tietoisuuteen. Armeijan joukot tulittivat saattoväkeä Santa Crutzin hautausmaalla, yli sata dililäistä sai surmansa. Vuonna 1999 Itä-Timor siirtyi YK:n valvontaan ja 20. toukokuuta 2002 Dilistä tuli itsenäisen Itä-Timorin demokraattisen tasavallan pääkaupunki. Huhtikuussa 2006 Dilin kaduilla puhkesi levottomuuksia, joihin osallistui lukuisia entisiä sotilaita, jotka oli vapautettu tehtävistään maaliskuussa. Lopulta YK:n missio jatkui vuoteen 2012; Dilin järjestyksenpito siirtyi paikalliselle poliisille vuonna 2009. == Nähtävyyksiä == Dilin tunnetuin monumentti on 27 metriä korkea Jeesus-patsas, joka sijaitsee Fatucaman niemellä. Patsaan jalusta on maapallon muotoinen, ja sen luokse voi kiivetä 500 askelman portaita pitkin. Farolin majakka sijaitsee sataman luoteispuolella. Kaupungin väkivaltaista historiaa kunnioitetaan muistomerkillä, vastarintamuseolla ja entiseen vankilaan luodulla Chega- näyttelyllä. == Lähteet == == Aiheesta muualla == * Luokka:Seulonnan keskeiset artikkelit
Pajamäki

Pajamäki () on Pitäjänmäen osa-alue Länsi-Helsingissä, aivan Espoon rajan vieressä. Se sijaitsee metsän erottamana Pitäjänmäen yritysalueen kupeessa, Talin puistoalueen vieressä. Alueella on lähinnä kerrostaloja, joita on rakennettu 1950-luvulta lähtien. Asukkaita Pajamäessä on 1 868 (31.12.2018) ja työpaikkoja löytyy 67 hengelle (31.12.2017). Pajamäessä on vain kaksi katua, Pajamäentie ja Poutamäentie. Pajamäellä on oma postinumeronsa, 00360, vaikkei sillä ole enää omaa postitoimistoa. Munkkivuoren postitoimisto (00350) hoitaa myös Pajamäen postinjakelun. Pajamäessä on muun muassa apteekki, lähikauppa, parturi-kampaamo ja ravintola Vanha Paja. Myös Patterinmäen linnoitus sijaitsee Pajamäessä. Patterinmäen alittaa Patterinmäen raitiotunneli. Helsingin sisäisen bussilinjan 25 ja Leppävaarasta lähtevän linjan 201 päätepysäkit sijaitsevat Pajamäessä. Pajamäen Patterimäellä on aurinkokuntamallin keskusta. Malli on rakennettu mittakaavaan 1:1 miljardi. == Urheilu == Pajamäkeä edustaa jalkapallon erikoisseura, Pajamäen Pallo-Veikot (PPV 1969). Vuonna 2008 PPV:n junioreita on noin 200. PPV:n edustusjoukkue pelaa kaudella 2013 3. divisioonassa. Pajamäessä on keinonurmikenttä. ==Lähteet== * Helsinki alueittain 2005. 204 Pitäjänmäen peruspiiri. === Viitteet === == Aiheesta muualla == *Pajamäen Pallo-Veikot *YTV Reittiopas, Pajamäen joukkoliikenneyhteydet ja zoomattava kartta. Luokka:Pitäjänmäki Luokka:Helsingin osa-alueet
Keskusrikospoliisi

Keskusrikospoliisi (lyhenne KRP; , CKP, kansainvälisissä yhteyksissä National Bureau of Investigation, NBI) on Suomen poliisin valtakunnallinen yksikkö, jonka tehtävänä on torjua kansainvälistä, järjestäytynyttä, ammattimaista, taloudellista ja muuta vakavaa rikollisuutta, suorittaa tutkintaa sekä kehittää rikosten torjuntaa ja rikostutkintamenetelmiä. KRP on perustettu vuonna 1955. Ensimmäinen päällikkö oli Kosti Vasa. Sen henkilöstömäärä on noin 780, joista 60 %:lla on poliisikoulutus. Vaativan rikostutkinnan suorittamiseksi KRP:ssä työskentelee suuri määrä eri alojen asiantuntijoita, esimerkiksi ylemmän korkeakoulututkinnon kemian alalta suorittaneita henkilöitä rikoskemisteinä rikosteknisessä laboratoriossa. Keskusrikospoliisin edeltäjä oli sisäasiainministeriön alainen rikostutkimuskeskus, joka perustettiin vuonna 1926. Se oli virasto, joka yhdisti sormenjälkiosaston, kriminaalilaboratorion ja pienen rikostutkimusvälinevaraston toiminnot. Vuodesta 1938 alkaen rikospoliisikeskuksia perustettiin lääneihin suurten poliisipiirien yhteyteen. Rikostutkimuskeskus muutettiin Keskusrikospoliisiksi vuonna 1954. == Tehtävät == Keskusrikospoliisi tuottaa rikostorjunnan asiantuntijapalveluita poliisin eri yksiköille ja useille muille viranomaisille, esimerkiksi Tullille. Asiantuntijapalveluista tärkeimpiä ovat: * rikosteknisen laboratorion suorittamat tutkimukset * rahanpesun selvittelykeskuksen toiminnot * kansainvälisten oikeusapupyyntöjen ja virka- apupyyntöjen välittäminen * rikostiedustelun ja rikosanalyysin palvelut * teknisen tiedustelun ja tarkkailun palvelut * elektronisen todistusaineiston käsittelyyn liittyvät palvelut * rikostorjuntaan liittyvät kielipalvelut * KRP:n tehtäviin liittyvä koulutus. KRP kirjasi vuonna 2005 tutkittavakseen 929 rikoslakirikosta. Tutkittavien rikosten määrän vuosittaiset vaihtelut ovat olleet 2000-luvulla suhteellisen pieniä. == Hallinto == Keskusrikospoliisin esikunta (päämaja) sijaitsee Jokiniemessä Vantaalla. Toimitilat valmistuivat vuonna 1994. KRP:n paikallisyksiköitä toimii 5:llä paikkakunnalla: Joensuussa, Oulussa, Rovaniemellä, Tampereella ja Turussa. Aiemmin paikallisyksiköitä toimi 13:lla paikkakunnalla. Keskusrikospoliisissa on 9 eri yksikköä: * Pääosasto * Länsi-Suomen yksikkö (Ahvenanmaa, Jyväskylä, Vaasa) * Itä-Suomen yksikkö (Hamina ja Mikkeli) * Pohjois-Suomen yksikkö (Oulu ja Rovaniemi) * Rikostekninen laboratorio * Rahanpesun selvittelykeskus * Rikostietopalvelu * Tekninen asiantuntijapalvelu ja * Hallintoyksikkö. === Päälliköt === * poliisineuvos Kosti Vasa 1955–1965 * poliisineuvos Pentti Ylösjoki 1966–1974 * varatuomari, poliisineuvos Toivo Laento 1974–1987 * poliisineuvos Rauno Ranta 1987 – 30.9.2013 * poliisineuvos Robin Lardot 2013– == Katso myös == * Keskusrikospoliisin Rikosmuseo * Interpol (190 valtion rikospoliisien yhteinen toimielin) * Euroopan poliisivirasto (Euroopan unionin poliisien yhteenliittymä) == Lähteet == == Aiheesta muualla == * * Suomen "Scotland Yard" toimii. Rikostutkimuskeskus taistelee rikollisuutta vastaan, Seura, 08.01.1936, nro 2, s. 10, Kansalliskirjaston digitaaliset aineistot Luokka:Suomen poliisitoimi Luokka:Seulonnan keskeiset artikkelit
Merkkinen mitta

Merkkinen mitta on mittateoriassa hyödyllinen mitan yleistys. Se kulkee kirjallisuudessa myös nimellä täysadditiivinen joukkofunktio. Se määritellään muuten kuten (positiivinen) mitta, mutta arvojen pitää olla reaalilukuja, tai joissain määritelmissä myös \pm\infty on sallittu. Tässä artikkelissa nämä määritelmät erotellaan toisistaan termeillä "äärellinen merkkinen mitta" ja "yleistetty merkkinen mitta". == Määritelmä == Olkoon X joukko ja \mathcal{A} sigma-algebra perusjoukolla X. Kuvaus \sigma: \mathcal{A} \rightarrow \mathbb{R} \cup \\{ +\infty\\} on yleistetty merkkinen mitta, jos se toteuttaa seuraavat ehdot # Tyhjän joukon mitta on nolla, eli \sigma (\emptyset ) = 0 # Jos joukot A_i \in \mathcal{A}, i \in I, missä I on numeroituva joukko, ovat erillisiä ja summa \sum_{i \in I} \sigma (A_i) on olemassa, niin \sigma \left( \bigcup_{i \in I} A_i \right) = \sum_{i \in I} \sigma (A_i). Yleistetty merkkinen mitta voi olla myös kuvaus \mathcal{A} \rightarrow \mathbb{R} \cup \\{ -\infty \\}. Kuvaus \mathcal{A} \rightarrow \mathbb{R} \cup \\{ -\infty , +\infty \\} ei kuitenkaan ole mielekäs kaavan \sigma(A) + \sigma(B \setminus A) = \sigma(B) + \sigma(A \setminus B) vuoksi, jos olisi \sigma(A) = +\infty ja \sigma(B) = -\infty. Äärellinen merkkinen mitta määritellään samoin paitsi että vaaditaan \sigma: \mathcal{A} \rightarrow \mathbb{R}. Yleensä "merkkinen mitta" tarkoittaa äärellistä merkkistä mittaa, mutta tämä artikkeli ei sitä vaadi. == Ominaisuuksia == Mikäli merkkinen mitta on ei-negatiivinen kaikilla sigma-algebran alkioilla, on se selvästi mitta (eli positiivinen mitta). Merkkiselle mitalle \sigma voidaan jokaisessa joukossa A \subset X määritellä niin sanotut ylä- ja alavariaatiot V^* (A) := \sup\\{\sigma (E) : E \in \mathcal{A}, E \subset A \\} ja V_* (A) := \inf\\{\sigma (E) : E \in \mathcal{A}, E \subset A \\} . Kuvaukset V^* ja V_* ovat itse asiassa myös merkkisiä mittoja, jos rajoitumme sigma-algebran alkioihin. Näiden avulla voidaan osoittaa, että jokainen merkkinen mitta \sigma voidaan lausua muodossa \sigma = V^* + V_*. Tästä itse asiassa seuraa niin sanottu Jordanin esityslause, jonka mukaan jokainen merkkinen mitta on jonkin kahden mitan erotusfunktio. Luokka:Mittateoria
Liittovaltio

Liittovaltio eli federaatio on federalistinen valtio, joka koostuu useista sisäisistä itsehallinnollisista alueista, joilla voi olla oma kulttuuri-, sosiaali- ja elinkeinopolitiikkansa. Yleensä alueita nimitetään osavaltioiksi, ja jolla on myös keskitetty liittovaltion hallinto. Liittovaltiossa itsehallinnollisten osavaltioiden valtaa vähennetään perustuslaillisesti, eikä sitä voi vähentää keskushallinnon omalla päätöksellä. Liittovaltiot voivat olla monikulttuurisia tai käsittää laajan alueen, tosin kumpikaan ei ole välttämättä pakollista. Osavaltioilla ei aina ole oikeutta erota liitosta yksipuolisella päätöksellä. Liittovaltio yleensä vastaa ulko- ja puolustuspolitiikasta sekä ulkomaankaupasta. Liittovaltio voi muodostua kahdella tavalla: * Monesta yhdeksi: Olemassa olevat itsenäiset valtiot päättävät yhdistyä liittovaltioksi. * Yhdestä moneksi: Yhtenäisvaltio päättää jakautua pienempiin itsehallintoalueisiin kuten esimerkiksi osavaltioihin, jotka muodostavat yhdessä liittovaltion. ==Nykyiset liittovaltiot== Perustamisvuosi Valtio Valtiomuoto 1776 liittotasavalta 1821 1848 1853 1863 1867 liittomonarkia 1889 liittotasavalta 1901 liittomonarkia 1920 liittotasavalta 1949 1950 1956 1956 1963 liittomonarkia 1963 liittotasavalta 1971 liittomonarkia 1979 n liittovaltio liittotasavalta 1983 liittomonarkia 1992 liittotasavalta 1993 Belgian kuningaskunta liittomonarkia 1995 liittotasavalta 1995 2005 2011 2012 2015 ===Historialliset=== Valtio vuodet 800–1806 1197–1572 1569–1795 1581–1795 1642–1652 1823 – n.1838 1836–1839 1861–1865 1867–1871 1867–1918 1871–1918 1873–1874 1887–1954 1896–1946 1904–1958 1910–1934 1917–1991 1922–1936 1919–1933 1922–1991 1934–1938 1937–1945 1943–1992 1946–1948 1948–1963 1949–1950 1949–1952 1951–1963 1953–1963 1958–1962 1959–1960 in liittovaltio 1961–1972 1961–1994 1962–1967 1963–1964 1964–1965 1969–1992 1992–2003 2001–2018 == Katso myös == * Yhtenäisvaltio ==Lähteet== == Aiheesta muualla == * Luokka:Seulonnan keskeiset artikkelit
Pään muotoilu

Lääketieteellisiin hyötyihin perustumatonta elävän ihmisen pään muotoilua on harjoitettu jo muinoin joissain kulttuureissa, muun muassa Keski-Aasiassa, Afrikassa, Väli-Amerikassa ja satunnaisesti Keski-Euroopassakin. Pään muokkausta on harjoitettu ehkä runsaimmin Egyptissä ja asteekkien keskuudessa. Nykyisin pään luustoa muokataan lähinnä länsimaissa plastiikkakirurgian keinoin, joskin kyse on eriluontoisesta ilmiöstä. Perinteinen pään muokkaus on aloitettava jo lapsena. Lapsen vielä pehmeän pään ympärille asetetaan tiukka kehys tai muotti, jonka muotoon pää kasvaa ja luutuu. Tarkoituksena oli yleensä, ainakin atsteekkien ja egyptiläisten perinteen mukaan, painaa otsaa kaltevaksi ja tehdä takaraivosta pitkä ja taaksepäin yläviistoon työntyvä. Syynä atsteekeilla ja egyptiläisillä oli kauneusihanne, jonka mukaan tällainen pään muoto oli erityisen miellyttävän näköinen. Pään muodolla saatettiin myös näyttää asemaa yhteiskunnassa. Tällöin yleensä muotoiltu pää oli yläluokkaisuuden tunnusmerkki. Luokka:Etnologia Luokka:Kehonmuokkaus Luokka:Pää
Resessiivinen ominaisuus

Resessiivinen eli väistyvä ominaisuus on perinnöllisyystieteessä käytettävä käsite, joka tarkoittaa sitä, että ominaisuus tulee näkyviin yksilön ilmiasussa eli fenotyypissä vain, mikäli ominaisuuden aiheuttava alleeli on periytynyt yksilölle homotsygoottina eli samaperintäisenä. Jos genotyyppi on lokuksen suhteen heterotsygootti eli eriperintäinen, dominoiva alleeli määrää ilmiasun ja resessiivisellä alleelilla ei ole vaikutusta. Tämän vuoksi resessiivinen alleeli voi periytyä monen sukupolven yli ilman, että se tulee näkyviin ilmiasussa. Resessiiviseksi voidaan kutsua sekä resessiivisesti vaikuttavaa alleelia että sen määräämää ominaisuutta. Ainoastaan saman lokuksen dominoivien alleelien aiheuttamaa geneettinen peittyvyyttä kutsutaan resessiivisyydeksi: ominaisuus voi olla polygeeninen eli useiden geenien yhdessä ohjaama tai olla epistaasissa. T t T T T T t t T t t t Resessiivistä alleelia kuvataan aina pienellä alleelikirjaimella, dominoivaa isolla. Taulukon esimerkissä dominoiva alleeli T aiheuttaa punaisen ja resessiivinen t sinisen värityksen. Vain genotyypillä tt ruutu on sininen. Muilla genotyypeillä dominoivan alleelin määräämä ominaisuus (punaisuus) vallitsee. Sen seikan, että toiset ominaisuudet ovat regressiivisiä ja peittyvät dominoivan ominaisuuden ollessa mukana perimässä, havaitsi ensimmäisenä augustinolainen munkki Gregor Mendel. == Lähteet == Luokka:Perinnöllisyystiede he:גן (ביולוגיה)#מושגים בסיסיים
Lúcio Costa

Lúcio Costa (27. helmikuuta 1902 Toulon, Ranska – 13. kesäkuuta 1998 Rio de Janeiro) oli brasilialainen arkkitehti ja kaupunkisuunnittelija. Hän kävi kouluja Isossa-Britanniassa ja Sveitsissä ja valmistui arkkitehdiksi Rio de Janeiron Escola Nacional de Belas Artesista 1924.Com a palavra, Lúcio Costa Lúcio Costa, Maria Elisa Costa 2000 Page 161 - "LÚCIO COSTA (1902-1998) o percurso Anos 10 Nascido em Toulon, França, em 27 de fevereiro de 1902, filho do engenheiro naval Joaquim Ribeiro da Costa, natural de Salvador, Bahia, e de Alina Ferreira da Costa, natural de Manaus, .." Lucio Costa tunnetaan parhaiten Brasilian pääkaupungin Brasílian kaupunkisuunnittelusta. == Lähteet == == Aiheesta muualla == Luokka:Brasilialaiset arkkitehdit Luokka:Vuonna 1902 syntyneet Luokka:Vuonna 1998 kuolleet
Li Ruzhen

Li Ruzhen (, 1763–1830) oli kiinalainen kirjailija, joka tunnetaan parhaiten teoksestaan "Kukkia peilissä" (鏡花緣, Jinghuayuan, ). Kirjaa on pidetty terävänä pilkantekona Qing-kauden yhteiskunnallisista oloista ja puheenvuorona naisten oikeuksien puolesta, vaikkakin itse tarina on lähinnä humoristinen fantasiakertomus. "Kukkia peilissä" kertoo naispuolisesta henkiolennosta, joka on päätynyt maan päälle ja yrittää saavuttaa jälleen kuolemattomuuden. Päähenkilö matkaa monien maiden halki ja päätyy lopulta Tang-dynastian aikaiseen Kiinaan, naishallitsija Wu Zetianin aikakaudelle. Luokka:Kiinalaiset kirjailijat Luokka:Vuonna 1763 syntyneet Luokka:Vuonna 1830 kuolleet
Cao Xueqin

pienoiskuva|Cao Xueqinin patsas Pekingissä Cao Xueqin (perint. 曹雪芹, pinyin: Cáo Xuěqín, s. n. 1715 – k. n. 1763) oli Qing-dynastian aikainen kiinalainen kirjailija. Caon teosta Punaisen huoneen uni (perint. 紅樓夢, pinyin: hónglóumèng) pidetään yhtenä kaikkien aikojen parhaana kiinalaisena romaanina. Cao Xueqin oli alun perin ylhäisen mutta pahasti köyhtyneen suvun jälkeläinen, joka joutui elättämään itsensä myymällä maalauksiaan. Nuoruusvuotensa hän vietti Nanjingissa, mutta muutti perheineen myöhemmin Pekingiin. Cao sai elinaikanaan valmiiksi noin 80 lukua Punaisen huoneen unesta. Caon kuoleman jälkeen Gao En uskotaan viimeistelleen teoksen, ja se ilmestyi 120-lukuisena lopulta vuonna 1792. Romaani on kuvaus kiinalaisen yläluokan elämästä 1700-luvulla, mutta sitä on luettu myös buddhalaisena allegoriana. == Lähteet == Luokka:Kiinalaiset kirjailijat Luokka:1710-luvulla syntyneet Luokka:1760-luvulla kuolleet
CMOS

Komplementaarinen metallioksidipuolijohde eli CMOS () on kanavatransistoreihin perustuva mikropiiritekniikka, jota käytetään digitaalipiireissä, ja nykyään myös radiotaajuisissa piireissä. CMOS on yleinen logiikkapiiriperhe. CMOS- tekniikalla valmistetaan logiikkaporttipiirejä ja mikroprosessoreja. CMOS- prosessin kehittivät Chih-Tang Sah ja Frank Wanlass Fairchild Semiconductorilla, jotka julkaisivat artikkelin vuonna 1963. Logiikkapiirit p- ja n-kanavien MOS-transistoreilla olivat lähellä nollaa virrankulutuksessa. Frank Wanlass haki CMOS-tekniikalle patenttia (US 3356858 A) vuonna 1963. Ensimmäiset yleiskäyttöiset CMOS-logiikkapiirit julkaisi RCA vuonna 1968. Ensimmäiset CMOS-tekniikkaa käyttävät piirit ilmestyivät kuluttajille paristokäyttöisissä digitaalikelloissa. CMOS-ohutkalvorakenne perustuu symmetrisiin ylös- ja alasvetäviin linjoihin; jokainen signaalijohdin on aina transistorilla yhdistetty sekä 0- että 1-johtoihin. Näistä transistoreista toinen on aina auki, toinen kiinni. Ennen CMOS-tekniikkaa oli käytössä tekniikka, jossa transistoreita oli vain yksi, ja toisessa välissä oli vastus. Tästä oli seurauksena se, että aina signaalin ollessa "väärässä asennossa" vastuksen läpi virtasi sähkövirta, joka aiheutti piirille suuren sähkönkulutuksen, vaikka piiri ei vaihtaisikaan tilaa. CMOS mahdollisti selvästi pienemmän virrankulutuksen, koska auki olevan transistorin läpi ei teoriassa kulje virtaa, ja sähkövirran tarvitsee kulkea transistoreiden läpi vain kun signaalin tila muuttuu. CMOS-tekniikalla pääsi jopa 15 mA virtaan verrattuna 110 mA virtaan.http://www.shmj.or.jp/english/pdf/ic/exhibi727E.pdf CMOS oli kuitenkin hidas ja NMOS säilyi käytössä nopeutta vaativissa kohteissa. Piirien valmistustekniikan kehityttyä ja piirien käytyä hyvin pieniksi myös auki olevasta transistorista on alkanut vuotaa läpi sähkömääriä, jotka vaikuttavat piirin virrankulutukseen. Tästä syystä CMOS- kalvorakenteisiin on lisätty eristekalvoja, kuten high-k-eriste. Virrankulutuksen pienentämiseksi 2000-luvun vaihteessa tehty johdinmateriaalin vaihtaminen alumiinista kupariin johti siihen, että kalvorakenteisiin täytyi lisätä titaaninitridi-pohjaisia barrier-kalvoja diffuusion estämiseksi, koska kupari diffundoituu helposti kalvojen läpi ja tuhoaa puolijohteen. CMOS- tekniikkaan perustuen on kehitetty myös valoherkkä kenno l. kuvakenno, jota käytetään joissakin digitaalikameroissa, eli CMOS-kenno. Käytössä on ollut myös HMOS-tekniikkaa (). ==Katso myös== * Puolijohdeteollisuus * MOSFET * TTL * ECL == Lähteet == == Aiheesta muualla == * * Luokka:Puolijohteet Luokka:Tietokonetekniikka Luokka:Logiikkapiiriperheet
Perinne

Perinne eli traditio on peritty tapa, käytänne tai käsitys. Erityisesti perinne viittaa kansanperinteeseen, kansan muistitiedon varassa säilyttämään henkiseen kulttuuriin. Erilaisten asioiden, taitojen ja varsinkin sota-aikojen muistojen ylläpitämistä varten toimii moninaisia muinaismuisto- ja perinneyhdistyksiä. == Lähteet == == Aiheesta muualla == Luokka:Seulonnan keskeiset artikkelit
Pierolapithecus catalaunicus

Pierolapithecus catalaunicus on noin 13 miljoonaa vuotta sitten elänyt nisäkäslaji, jonka uskotaan olevan yhteinen kantamuoto sekä ihmisille että muille isoille ihmisapinoille. Lajin on kuvaillut Salvador Moyà-Solàn johtama espanjalaisten paleoantropologien ryhmä joulukuussa 2002 löytyneiden fossiilien perusteella. Löydöstä kerrottiin tiedelehti Sciencen 19. marraskuuta 2004 ilmestyneessä numerossa. Kiistelyä on aiheuttanut muun muassa löydön sijaintipaikka Espanja, koska yleisesti on uskottu ensimmäisten ihmisten olevan Itä-Afrikasta. == Lähteet == Luokka:Esihistorialliset nisäkkäät Luokka:Isot ihmisapinat
Valoherkkä kenno

Valoherkkä kenno on kuva-anturi, joka muuttaa kennopinnalle osuvat valonsäteet sähkövarauksiksi, joiden synnyttämä jännite muutetaan tyypillisesti kennoon integroidulla A/D-muuntimella digitaaliseen muotoon jatkokäsittelyä varten. Valoherkän kennon antama tieto tallennetaan esimerkiksi digitaalikamerassa muistikortille ja käytetään kuvatiedostona. Valoherkkien kennojen suorituskykyä voidaan vertailla mittausten perusteella. # Vaste (), signaalin voimakkuus suhteessa syötettyyn optiseen energiaan. # Dynaaminen alue (), pikselin kylläisyystaso suhteessa signaalin kynnysarvoon. # Tasaisuus (), pikselien yhdenmukainen vaste samoissa valaistusolosuhteissa. # Suljettavuus (), kyky aloittaa ja lopettaa valotus valinnaisesti. # Toimintanopeus (). # Windowing. Kyky käyttää vain osaa kennon sisältämistä pikseleistä. # Antiblooming. Kyky välttää viereisten pikseleiden ylivalotus. # Biasing and clocking. Häiriöjännitteiden määrä ja kellotus. # Toimintavarmuus () rasittavissa olosuhteissa. Digitaalikamerat, skannerit, videokamerat ja lääketieteelliset instrumentit sisältävät valoherkkiä kennoja. == Historia == Varhaiset analogiset menetelmät käyttivät videokuvaputkia, jotka perustuivat katodisädeputken tekniikkaan. Piisirulla toimivaa ratkaisua ehdotettiin IBM:llä 1960-luvun alussa ja myöhemmin tekniikkaa edistettiin Nasalla. Fairchild Semiconductorilla ehdotettiin MOS-sensoria, joka perustui MOSFET- tekniikkaan. ==Valoherkkiä kennoja== *CCD-kenno *CMOS-kenno ==Katso myös== *Valosähköinen ilmiö *Valokenno == Lähteet == Luokka:Digitaalinen valokuvaus Luokka:Sensoritekniikka
Politbyroo

Poliittinen toimikunta eli politbyroo (, ’poliittinen toimisto’, lyh. политбюро́) on leniniläisten kommunististen puolueiden korkein toimeenpaneva elin, keskuskomitean vaikutusvaltaisimmista jäsenistä koottu osasto. Sosialistisissa valtioissa johtavan puolueen poliittinen toimikunta on usein ollut myös tärkein valtiollisista asioista päättävä elin. NKP:n politbyroo oli Neuvostoliiton keskeisin johtoelin. == Lähteet == == Aiheesta muualla == Luokka:Kommunistiset puolueet Luokka:Neuvostoliiton hallintoelimet Luokka:Venäjänkieliset sanat ja sanonnat
Teloitus

Teloitus on tuomioistuimen tai viranomaisen laillisesti langettaman kuolemantuomion täytäntöönpano, jolloin ihminen surmataan rangaistukseksi rikoksesta. == Lain auktorisoimia teloitustapoja nykyisin == Teloitus suoritetaan maailmassa nykyisin yleensä jollain yhdeksästä eri menetelmästä, jotka ovat eri maiden laeissa auktorisoinnin yleisyysjärjestyksessä (22. kesäkuuta 2012 tilanteen mukaan): hirttäminen, teloitusryhmän edessä ampuminen (monta laukausta yhtä aikaa) tai muu ampuminen (yksi laukaus), kivitys, myrkkyruiske, mestaus, kaasukammio, sähkötuoli tai pudottaminen. Joidenkin maiden lait auktorisoivat useamman kuin yhden teloitustavan. Hirttämisen auktorisoi teloitustavaksi 60 maan laki, mukaan lukien Japani, Intia, Etelä- Korea ja Yhdysvallat. 29 maata auktorisoi ampumisen teloitusryhmän edessä, mukaan lukien Kuuba, Etelä-Korea ja Yhdysvallat. 23 muuta auktorisoi teloituksen yhdellä laukauksella, kuten Valko-Venäjä, Intia, Pohjois-Korea ja Venäjä. Kivityksen auktorisoi yhdeksän maata, kaikki islamilaisia. Myrkkyruiske auktorisoidaan kuuden (Kiina, Guatemala, Taiwan, Thaimaa, Yhdysvallat ja Vietnam) ja mestaus viiden maan laissa (Benin, Kongo, Iran, Saudi-Arabia ja Jemen). == Luettelo teloitustavoista== *Ampuminen *Hirttäminen *Mestaus *Sahaaminen *Sähkötuoli *Kaasukammio *Myrkkyruiske *Teilaus *Kivitys *Ristiinnaulitseminen *Polttaminen roviolla *Hukuttaminen *Käärmekuoppa *Kuristaminen *Seivästäminen *Hirttäminen, repiminen ja paloittelu == Katso myös == * Luettelo kuuluisista teloitetuista henkilöistä * Pyöveli == Lähteet == == Aiheesta muualla == * Luokka:Seulonnan keskeiset artikkelit
Hollywood-kyltti

Hollywood-kyltti () on Los Angelesissa sijaitseva Hollywoodin tunnuksena tunnettu kyltti, joka koostuu Hollywood-sanan muodostavista kirjaimista. Kyltti sijaitsee Mount Lee -kukkulalla, joka on Hollywood-kukkuloiden korkein huippu. Kyltistä huolehtii Hollywood Sign Trust. ==Historia== Hollywoodin kasvaessa ja elokuvien suosion noustessa Hollywood-kukkulalle pystytettiin vuonna 1923 kyltti, jossa luki ”Hollywoodland”. Kyltillä mainostettiin uutta kiinteistöyhtiötä, eikä se siis alkuun liittynyt ollenkaan elokuviin. Kyltti maksoi 21 000 Yhdysvaltain dollaria. 1930-luvun laman takia kyseinen kiinteistöyritys lopetti toimintansa ja kyltille ei tehty mitään vuosiin. Kyltti oli valaistu 4 000 lampulla ja lampunkorjaaja asui pienessä talossa erään kirjaimen takana. Alun perin kirjaimet olivat hieman yli yhdeksän metriä (30 jalkaa) leveät ja yli 15 metriä (50 jalkaa) korkeat. 18\. syyskuuta 1932 näyttelijä Peg Entwistle teki itsemurhan hyppäämällä H-kirjaimen huipulta alas, ja usein hänet muistetaankin juuri itsemurhansa eikä näyttelijäntaitojensa takia. Hollywood Chamber of Commerce osti kyltin vuonna 1949. Samana vuonna H-kirjain oli hajonnut, mikä oli herättänyt ihmiset huomaamaan kyltin kunnon. Hollywoodissa oli myös oltu huolestuneita New Yorkin kasvavasta televisiotuotannosta ja ajateltiin, että jonkinlainen ikoni auttaisi asiaa. Silloin neljä viimeistä kirjainta poistettiin, ja siitä lähtien kyltissä on lukenut Hollywood. Kyltistä tulikin uusi tähti ja vuonna 1973 se julistettiin Los Angelesin kulttuurihistorialliseksi monumentiksi. 1970-luvun lopulla Hollywood-kyltti oli huonossa kunnossa, ja se päätettiin rakentaa uudelleen. Rahoitusta kerättiin muun muassa kirjainkohtaisten sponsoreiden tuella. Korjaus alkoi elokuussa 1978 ja päättyi saman vuoden marraskuussa. Rahaa siihen kului 250 000 dollaria. Vanhat kirjaimet pilkottiin suorakulmaisiksi paloiksi ja myytiin 10 000 dollarilla eräälle henkilölle, joka myi palaset eteenpäin vuonna 2003. Kyltti on maalattu viimeksi vuonna 2005. == Kuvia == Tiedosto:Hullywod-Sign.jpg|Hollywood-kyltti 1970-luvun lopulla, jolloin se oli hyvin huonossa kunnossa. Tiedosto:SEPTEMBER 16TH 2007 THE HOLLYWOOD SIGN PHOTO PATRICE RAUNET.jpg|Lähietäisyydeltä. Tiedosto:Hollywood Sign - panoramio.jpg|Rakenteita kyltin takana. Tiedosto:View from behind Hollywood Sign overlooking LA.jpg|Näkymä kyltin takapuolelta. ==Lähteet== ==Aiheesta muualla== *Hollywood Sign Trust *Hollywood-kyltin historia Luokka:Los Angelesin rakennukset ja rakennelmat
Niittymarin kieli

Niittymari eli itämari on kieli, joka kuuluu uralilaisten kielten volgalaiseen haaraan. Se on toinen marilaisista kielistä. Sen lähin sukukieli on vuorimari. ==Nykytilanne== Marilaisia oli Venäjän vuonna 2022 julkaiseman väestönlaskennan mukaan 423 803, ja saman laskennan mukaan 258 951 henkeä osasi jompaakumpaa marin kieltä, kun vielä vuonna 2010 puhujia oli 365 316\. Vuorimarin puhujia oli vuonna 2022 kaikkiaan 15 352, kun vuonna 2010 heitä oli 23 062. Pääosa marilaisista asuu Marin tasavallassa, mutta pohjoispuolella sijaitsevan Kirovin alueella heitä on 60 000 sekä idempänä Baškortostanissa 100 000\. ===Kirjaimet=== Niittymaria kirjoitetaan kyrillisin kirjaimin. Aakkostoon kuuluu 36 kirjainta. Kirjain SUT / IPA Huomautus А а [ɑ] / [a] Б б [b] / [b] В в [β, v] / [v] Г г [γ, g] / [g] Д д [δ, d] / [d] Е е [je] / [e] Ё ё [jo] / [jo] vain venäl. lainasanoissa Ж ж [ž] / [ʒ] З з [z] / [z] И и [i] / [i] Й й [j] / [j] К к [k] / [k] Л л [l] / [l] М м [m] / [m] Н н [n] / [n] Ҥ ҥ [ŋ] / [ŋ] О о [o] / [o] Ӧ ӧ [ö] / [ø] kuten suomen ö П п [p] / [p] Р р [r] / [r] С с [s] / [s] Т т [t] / [t] У у [u] / [u] Ӱ ӱ [ü] / [y] kuten suomen y Ф ф [f] / [f] vain lainasanoissa Х х [χ, h] / [h] vain lainasanoissa Ц ц [c] / [ts] vain lainasanoissa Ч ч [č] / [ʧ] Ш ш [š] / [ʃ] Щ щ [šč] / [ʃʧ] vain venäl. lainasanoissa Ъ ъ ns. kova merkki Ы ы [ǝ] / [ǝ] alas avoin kaari po. merkin päällä Ь ь ns. pehmeä merkki osoittaa ed. kons:n liudentuneisuuden Э э [e] / [e] Ю ю [ju] / [ju] Я я [jɑ] / [ja] == Lähteet == == Aiheesta muualla == Niittymarinkielinen Wikipedia hautomossa Luokka:Baškortostanin kielet Luokka:Marin tasavalta Luokka:Venäjän kielet Luokka:Marin kieli
Futurepop

Futurepop on elektronisen musiikin tyylilaji, jossa on aineksia syntetisaattoripopista (jatkossa vain "synthpop") ja trancesta. Käsitteen otti tiettävästi ensimmäisenä käyttöön englantilaisen VNV Nation-yhtyeen laulaja Ronan Harris yhdisteltyään näiden musiikkityylien osia. Yleensä futurepop luetaan EBM:n alalajiksi, mutta jotkut sijoittavat sen synthpopin alle. Futurepop on pehmeämpää eikä niin vihaista kuin perinteinen EBM. Sävelmät ja yleinen tuntuma on lainattu trancen, tarkemmin käsitteestä "Uplifting trance" ja synthpopin puolelta, mutta raskaat rytmi- ja bassokuviot juontavat juurensa EBM:stä. Laulajien käyttö on tavallista, huomattavasti yleisempää kuin trancessa. Futurepop on suosittua cybergootti alakulttuurin ja tyylisuuntauksen edustajien keskuudessa. == Tunnettuja yhtyeitä == *Assemblage 23 *Apoptygma Berzerk *Blutengel *Covenant (myöhempi tuotanto) *Icon of Coil *NamNamBulu (2001-2005) *VNV Nation *Rotersand *Frozen Plasma *State of the Union *Neuroticfish *Pride and Fall *Code 64 *Solitary Experiments Luokka:Elektronisen musiikin alalajit
Excess-3

Excess-3 (XS-3) on järjestelmä jota käytetään joissakin vanhoissa tietokoneissa kymmenjärjestelmän lukujen esittämiseen. Excess-3 -järjestelmässä jokainen numero esitetään neljällä bitillä kuten BCD-koodissa, mutta Excess-3-koodissa jokaiseen lukuun lisätään 3. Excess-3-koodia kutsutaan myös kolmella lisätty -koodiksi. Kymmenj XS-3 Kymmenj XS-3 0 0011 5 1000 1 0100 6 1001 2 0101 7 1010 3 0110 8 1011 4 0111 9 1100 Esimerkiksi luku 127 = (0100,0101,1010). XS-3 koodin etuna on se, että vähennyslaskuissa voidaan käyttää yhdeksän komplementtilaskentaa (vrt. kahden komplementti). Myös se, että luvussa ei koskaan pitäisi esiintyä nollia voi auttaa tunnistamaan virheitä. Luokka:Tietokonearitmetiikka Luokka:Lukujärjestelmät Luokka:Koodausmenetelmät
Pirunpelto

Pirunpelto on laaja kivikko, joka sijaitsee muinaisella rannalla. Vesi lajittelee rantoja huuhtoessaan maa-aineita hiukkaskoon mukaan. Pirunpelto on kohta, jonka maa-ainekseksi on rantavoimien toiminnan tuloksena lajittunut isoja kiviä. Myöhemmin vedenpinta on laskenut ja pirunpeltoja on jäänyt syvällekin sisämaahan. Harvat eläimet viihtyvät pirunpelloilla, sillä isot kivet haittaavat niiden liikkumista. Kivien pinnalla kukoistavat jäkälät ja sammalet, sillä alueen kasvillisuudesta puuttuu pitkälti isompi aluskasvillisuus, eivätkä varjostavat puutkaan viihdy kovin hyvin. Ravinteita on hyvin niukasti. Pirunpelto on rantamuodostuma eli eräs niistä pinnanmuodoista, joita tavataan muinaisrantojen yhteydessä. Kaikille muinaisrannoille ei kuitenkaan ole muodostunut pirunpeltoa, koska erilaisia rantamuodostumia on paikan olosuhteista ja maa- ja kallioperästä riippuen myös lukuisia muuntyyppisiä. Nimitys pirunpelto perustuu muinaiseen uskomukseen, jonka mukaan piru on heitellyt pirunpeltojen kivet sijoilleen. == Katso myös == * Rakka * Hiidenkiuas * Hiidenkirnu == Lähteet == == Aiheesta muualla == Luokka:Pinnanmuodot
Hiidenpata

Hiidenpata voi tarkoittaa seuraavia: * Hiidenpata eli hiidenkirnu, luonnonmuodostelma * Hiidenpata, toinen osa Lloyd Alexanderin fantasiakirjasarjasta Prydainin kronikka * Hiidenpata, Disneyn vuonna 1985 ensi-iltansa saanut elokuva.
Kulttuuriympäristö

Kulttuuriympäristö on ihmisen muokkaamaa luonnonympäristöä ja ihmisten jokapäiväinen elinympäristö. Siihen kuuluvat arkeologinen perintö, rakennetut ympäristöt ja perinnemaisemat, joita ovat perinnebiotoopit ja rakennetut perinnemaisemat. Kulttuuriympäristö ilmenee myös tarinoina, ja käsitteen lähtökohta on, että fyysisessä ympäristössä olevat historialliset piirteet ymmärretään osaksi laajempaa kokonaisuutta. Kulttuuriympäristöä voivat olla esimerkiksi rakennukset, pellot, tiet, vesireitit ja kokonaiset kaupungit. Kulttuuriympäristöön kuuluvat myös tehtaat, kaivokset sekä liikenneympäristöön kuuluvat rakennelmat, kuten sillat ja rautatieasemat. Kulttuuriympäristön maankäyttö suunnitellaan käyttämällä yleiskaavoja ja asemakaavoja. Alueelliset ympäristökeskukset ovat rahoittaneet joidenkin alueiden yleiskaavojen tutkimista. Myös valtio on tukenut rahallisesti arvokkaiden kulttuuriympäristöjen maisemanhoitoa, kuten perinnebiotooppien hoitoa. Ympäristötukea on annettu myös maatalousalueille. Nykyisin alueelliset ympäristökeskukset on yhdistetty ely-keskuksiin. Ely-keskukset antavat rahallista tukea arvokkaiden rakennusten kunnostukseen ja muiden arvokkaiden kulttuuriympäristön kohteiden kunnossapitoon. Yleiskaavojen selvityksiä tarvitaan esimerkiksi Täydennys- tai uudisrakentamista suunniteltaessa. Kulttuuriympäristökasvatus edistää ympäristön kulttuuristen merkitysten tunnistamista, arvioimista ja arvostamista.Finto.fi Kulttuuriympäristöissä elää usein kulttuurilajeja eli eliölajeja, jotka elävät kulttuuriympäristössä. Jotkut kulttuuriympäristön kasvit, kuten tienpientariella kasvavat harakankello, vuohenkello, peurankello ja hirvenkello, ovat kulkeutuneet ihmisen mukana satoja vuosia sitten ja täten ovat muinaistulokkaita. ==Katso myös== * Kulttuurimaisema * Perinnemaisema * Perinnebiotooppi * JOY Jokaisen Oma Ympäristö – Kulttuuriympäristökampanja 2010 * Valtakunnallisesti merkittävät rakennetut kulttuuriympäristöt Suomessa * Kulttuuriympäristökasvatus ==Lähteet== * ===Viitteet=== == Aiheesta muualla == * * * * * * * (nid.) *
Punaisen huoneen uni

Punaisen huoneen uni (Honglou meng, ) on tunnetuimpia kiinalaisia romaaneja. Sen kirjoittaja Cao Xueqin sai elinaikanaan valmiiksi kirjan 120 luvusta noin 80, loput kirjoitti Gao E mahdollisesti alkuperäisen kirjoittajan käsikirjoituksen pohjalta. Cao Xueqin kuoli vuoden 1763 paikkeilla, Gao En toimittamana kirja ilmestyi 1791 tai 1792. Teos tunnetaan myös nimellä ”Tarina kivestä” (石頭記, Shítóu jì). == Tarina == Teoksessa kuvataan Jian-suvun jäsenten kautta kiinalaisen yläluokan elämää 1700-luvun Pekingissä, mutta sitä voidaan lukea myös buddhalaisena tai taolaisena allegoriana elämän tyhjyydestä ja merkityksettömyydestä. Päähenkilöitä on useita, lähes 30. Heistä tärkeimmät ovat perheen mahtava isoäiti, matriarkka Jia, komea ja lahjakas, mutta yleisiä normeja halveksiva pojanpoika Jia Baoyu (賈宝玉) sekä kaksi hänen naispuolista serkkuaan Lin Daiyu (林黛玉) ja Xue Baochai (薛宝钗). He vajoavat keisarin epäsuosioon ja köyhyyteen. Sivuhenkilöitä kirjassa on yli 400. == Asema kirjallisuudessa == Teosta pidetään Qing-kauden kirjallisuuden ehkä suurimpana mestariteoksena. Se syrjäytti Jinpingmein aseman yhtenä Ming-dynastian ”neljästä loistavasta romaanista” ja on nyt Xiyoujin, Shui hu zhuanin ja Sanguo yanyin ohella yksi ”neljästä huomattavasta romaanista”. Sen pohjalta on syntynyt kokonainen tutkimusala, josta käytetään englanniksi nimitystä ”redology”, joka voitaisiin kenties suomentaa ”punalogiaksi”. == Käännökset == Teos käännettiin ensin saksaksi ja englanniksi. Englanninkielisessä laitoksessa on yli 2 500 sivua. Suomenkielinen käännös ilmestyi 1957 Jorma Partasen kääntämänä ja Gummeruksen kustantamana. Yli 600-sivuinen suomennos pohjautuu saksankieliseen Franz Kuhnin lyhennelmään, jossa Kuhn ei ole ryhtynyt parafroimaan tekstiä, vaan on suorittanut lyhentelyn jättämällä pois eräitä sivurooleja ja episodeja sekä supistamalla kehyskertomusta. Hän on myös jakanut kirjan uudelleen lukuihin, joita hänen käännöksessään on 50. Kuhnin teos sisältää noin 80% koko romaanista. Suomenkielisen laitoksen johdannon on kirjoittanut kääntäjä ja runoilija Pertti Nieminen.Punaisen huoneen unen johdanto. Viitattu 15.1.2013. == Lähteet == == Aiheesta muualla == Luokka:Kiinalaiset romaanit Luokka:1790-luvun kirjat Luokka:Seulonnan keskeiset artikkelit
Roland Emmerich

Roland Emmerich (s. 10. marraskuuta 1955 Stuttgart, Länsi-Saksa) on saksalainen Hollywoodissa menestynyt elokuvaohjaaja. Hänet tunnetaan menestyneistä katastrofielokuvistaan. Hänen sisarensa on elokuvatuottaja Ute Emmerich. Emmerich opiskeli lavastusta Münchenin televisio- ja elokuvayliopistossa. Hänen opiskelijaelokuvansa Das Arche Noah Prinzip sai ensi-illan Berliinin elokuvajuhlilla 1984. Sen jälkeen Emmerich perusti oman tuotantoyhtiön, Centropoliksen, ja ohjasi fantasiaelokuvat Joey ja Haamujahti sekä suoraan videolle tehdyn toimintaelokuvan Rangaistussiirtola Moon 44. Emmerich sai viimeisistä Saksassa ohjaamistaan elokuvista todella surkeat arviot, mikä oli hänen itsensä mukaan yhtenä syynä hänen lähtöönsä maasta. Emmerichin ensimmäinen Hollywood-elokuva oli Täydellinen sotilas (1992), jossa Jean-Claude Van Damme esitti kyborgia. Vuoden 1994 Tähtiportti, joka yhdisteli muinaista Egyptiä ja tieteiselokuvaa, menestyi yllättäen. Seuraavaksi Emmerich ohjasi tieteiselokuvan Independence Day – Maailmojen sota, joka oli kesän 1996 menestynein elokuva. Godzilla (1998) menestyi paljon heikommin, minkä jälkeen Emmerich ohjasi maanläheisemmän sotaelokuvan Patriot. The Day After Tomorrow (2004) käsittelee ilmastonmuutoksen uhkaa ja 10,000 BC (2008) kertoo historian ensimmäisestä sankarista. 2012 puolestaan on seikkailuelokuva, jossa maailmaa kohtaa kataklysmi. Vuoden 2013 White House Down on Valkoiseen taloon sijoittuva toimintaelokuva, jossa poliisit joutuvat pelastamaan presidentin hengen. Vuonna 2015 ensi-iltansa saanut Stonewall on Emmerichin henkilökohtaisin elokuva. Se kertoo Stonewallin vuoden 1969 mellakoista, jotka alkoivat poliisin ratsattua erään newyorkilaisen homobaarin. Emmerich on naimisissa Omar De Soton kanssa. == Filmografia == * Das Arche Noah Prinzip (1984) * Joey (1985) * Haamujahti (1987) * Rangaistussiirtola Moon 44 (Moon 44, 1990) * Täydellinen sotilas (Universal Soldier, 1992) * Tähtiportti (Stargate, 1994) * Independence Day – Maailmojen sota (Independence Day, 1996) * Godzilla (1998) * Patriot (The Patriot, 2000) * The Day After Tomorrow (2004) * 10,000 BC (2008) * 2012 (2009) * Anonymous (2011) * White House Down (2013) * Stonewall (2015) * Independence Day: Uusi uhka (Independence Day: Resurgence, 2016) * Midway (2019) * Moonfall (2022) == Lähteet == == Aiheesta muualla == * * Luokka:Saksalaiset elokuvaohjaajat Luokka:Vuonna 1955 syntyneet Luokka:Elävät henkilöt
Clyde Tombaugh

Clyde William Tombaugh (4. helmikuuta 1906 Streator, Illinois – 17. tammikuuta 1997) oli yhdysvaltalainen astronomi, joka löysi ensimmäisen transneptunisen kohteen, kääpiöplaneetta Pluton 18. helmikuuta 1930. Hän rakensi ensimmäisen kaukoputkensa alle 20-vuotiaana. Tombaugh löysi myös 14 asteroidia ja vuonna 1931 löydetty asteroidi 1604 Tombaugh nimettiin hänen mukaansa. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1906 syntyneet Luokka:Vuonna 1997 kuolleet Luokka:Pluto (kääpiöplaneetta)
Maghreb

Maghreb (, ’länsi’) on alkuperältään arabiankielinen nimitys Pohjois-Afrikan alueille Niilin länsipuolella ja Saharan pohjoispuolella. Maghreb tarkoittaa ”auringonlaskun maita”. Vastaavasti mashrek tarkoittaa ”auringonnousun maita”, mutta sanaa ei käytetä yhtä yleisesti. Maghrebilla viitataan yleensä Marokkoon, Algeriaan ja Tunisiaan, mutta Maghrebin maihin kuuluvat myös Libya ja Mauritania. Arabian kielessä Marokko tunnetaan nimellä al-Maġrib (). ==Katso myös== *Islamilaisen Maghrebin al-Qaida Luokka:Afrikan maantiede
Synapsi

Synapsi eli hermoliitos on kahden hermosolun liitospinta, jonka kautta hermoimpulssi siirtyy tai jää siirtymättä hermosolusta toiseen. Hermosolusta lähtee viejähaarakkeita, aksoneja, jotka nimensä mukaan vievät hermoimpulssia eteenpäin. Viejähaarake haaroittuu päästään useaksi hermoliitospäätteeksi ja päät muodostavat joko hermoliitoksen hermosolujen tuojahaarakkeiden eli dendriittien kanssa tai hermo-lihasliitoksen, joka on muutoin hermoliitoksen kaltainen järjestelmä, mutta jossa tiedon vastaanottajana toimii lihas. == Hermoimpulssin kulku == Kun keskushermostosta lähtee käsky esimerkiksi lihaksille, tieto välittyy hermosolujen välityksellä. Peräkkäisten hermosolujen määrä riippuu kohteesta. Käsky välittyy hermosolusta toiseen hermoliitosten kautta. Virittäytynyt hermosolu vapauttaa viejähaarakkeensa hermoliitospäätteestä hermoliitosrakoon välittäjäaineita, joita on varastoitu valmiiksi välittäjäainerakkuloihin. Siitä onko tarkoituksena kiihdyttää vai estää toimintaa riippuu, mitä välittäjäainetta vapautuu hermoliitosrakoon. Vastaanottavan hermosolun tuojahaarakkeen vastaanottajat tunnistavat välittäjäaineet, jotka sitoutuvat vastaanottajiin ja aiheuttavat vasteen. Vastaanottajat välittävät tiedon solun sisään, minkä seurauksena ionikanavien toiminta muuttuu siten, että solukalvon lepojännite muuttuu. Solukalvon jännite on negatiivinen, mutta jos hermoliitos kiihdyttää hermoimpulssia, jännite purkautuu. Tällöin kalvojännite on hetken positiivinen, ja vastaanottavassa hermosolussa syntyy toimintajännite, joka ajaa tietoa edelleen eteenpäin. Estävä hermosolu aiheuttaa jännitteen kasvun, joka aiheuttaa ionikanavien välityksellä kalvojännitteen hetkellisen muuttumisen entistä negatiivisemmaksi, ja estää tiedon edelleen siirron tai rentouttaa lihaksen. ==Katso myös== * Aivojen välittäjäaine ==Aiheesta muualla== Luokka:Seulonnan keskeiset artikkelit Luokka:Hermosolut
Bad Vugum

Bad Vugum on Kari Heikosen, Antti Penttilän ja Jyrki Raatikaisen Oulussa vuonna 1987 perustama levy-yhtiö. Aluksi tarkoitus oli julkaista vain Raatikaisen oman Radiopuhelimet-yhtyeen levyjä. Myöhemmin yhtiö on julkaissut muun muassa yhtyeiden Aavikko, Circle, Faff-Bey, Keuhkot, The Leo Bugariloves, Sweetheart, CMX, Jimi Tenor, Jolly Jumpers, Mieskuoro Huutajat ja Deep Turtle levyjä. Kari Heikonen osti vuonna 2002 koko yhtiön itselleen ja yhdisti sen toiminnan vuotta aiemmin perustamaansa BV² Produktionsiin. Nykyään kaikki uustuotanto ilmestyy nimellisesti BV² Produktions -merkin alla, ja vanhalla Bad Vugum -logolla ilmestyy lähinnä uusintajulkaisuja. Kaikki toiminta tapahtuu kuitenkin Bad Vugum Oy:n sisällä. BV² on julkaissut levyjä muun muassa yhtyeiltä Cleaning Women, Kaucas, Kometa ja Hotguitars. Yhteensä julkaisujen määrä on pitkälle toista sataa. BV²:n myötä Bad Vugum laajensi julkaisutoimintaansa myös sarjakuvien puolelle lisensoimalla Daniel Clowesin Ghost World -albumin suomeksi vuonna 2003. == Lähteet == == Aiheesta muualla == * * Jani Ekblom: Kari Heikonen – Mr. Bad Vugum ja paljon muuta. Desibeli.net 3.3.2009. Luokka:Suomalaiset rockmusiikin levy-yhtiöt
Karelia

Karelia voi tarkoittaa seuraavia asioita: * Karjala, alueen nimi useilla eri kielillä, mm. englanniksi, espanjaksi ja puolaksi * Karelia-sarja, Jean Sibeliuksen sävellys * Karelia, naisen etunimi * Karelia, Suomen Partiolaisten ensimmäinen Finnjamboree 1979 * Karelia, suomalainen yhtye * Karelia, 1939 perustettu hotelli-ravintola Joensuun keskustassa * Karelia- ammattikorkeakoulu, vuoteen 2013 saakka Pohjois-Karjalan ammattikorkeakoulu, Joensuu * Karelia-kirjallisuuspalkinto, Karjalaisen Kulttuurin Edistämissäätiön perustama palkinto. * Karelia-puhallinorkesteri, Helsingissä toimiva puhallinorkesteri * Karelia-soutu on Suomen suurin retkisoutu, vuosittain Pohjois-Karjalassa * M/S Karelia, entinen suomalainen rahtilaiva * Via Karelia, matkailutie, jonka muodostavat Runon ja Rajan tie ja Karjalan kirkkotie yhdessä * Via Karelia, rap-artisti Asan albumi * Karelia, erikoispikajuna, joka kulki vuosina 1974–1992 välillä Helsinki–Joensuu * Euregio Karelia, kolmen Suomen maakunnan sekä Venäjän Karjalan yhteistyöfoorumi * Karelia-Upofloor, suomalainen lattianpäällystevalmistaja. Carelia voi tarkoittaa seuraavia asioita: * Carelia, Petroskoissa ilmestyvä suomenkielinen kulttuurilehti * Carelia, Hackmanin aterinsarja * Carelia-sali, Joensuun yliopiston juhlasali ja konserttisali, sijaitsee Carelia-talossa * 1391 Carelia, asteroidi * M/S Carelia, Saimaan kanavalla liikennöivä matkustajalaiva. == Katso myös == * Karelija, täsmennyssivu *Karelianismi, taiteilijoiden ja tutkijoiden kansallisromanttinen Karjalaan kohdistuva kiinnostus *Kareliaani-palkinto, jaettiin vuosina 1995-2011 karelianismin vaalimiseen ja kehittämiseen